Intsikurmu muusikafestival

Intsikurmu muusikafestival on iga-aastane suvine kunsti- ja muusikafestival, mis toimub Põlvas Intsikurmu metsapargis.  

Festivali ala suurus on umbes 8 hektarit ning see koosneb kolmest lavast, kohvikutest ja baaridest. Lisaks on festival pannud suurt rõhku ka temaatilistele aladele: lesila, lasteala, spordiala, telkimisalad, metsagalerii, installatsioonialad, metsakino ja metsamatkad. Festivali külastatavus on aastast aastasse kasvanud, 2013. aastal 1500, 2014. aastal 2500, 2015. aastal 3500 ja 2016. aastal 6500. 

 Ajalugu 
Intsikurmu festival sündis Uue Ajastu Festivalist, mis toimus Põlvas aastatel 2010–2012. Uue Ajastu Festivali ja Intsikurmu festivali on kuue aasta jooksul külastanud üle 15 000 inimese ning festivalil on esinenud rohkem kui 120 artisti. Esimene Intsikurmu muusikafestival toimus 2013. aasta augusti alguses Intsikurmu metsapargis. 2014. aasta festival ristiti Eesti ajakirjanduse poolt “Eesti Positivuseks”. 2017. aastal toimub festival viiendat aastat järjest Intsikurmu metsapargis. 

Intsikurmu on ilufestival, mis hindab kõrgelt kvaliteeti kõiges: valguse- ja videoinstallatsioonid, kunstitaiesed, välikohvikud, olemise ja mõtlemise alad ning muusika, mis on festivali keskmeks. Kõik, mis metsapargis sünnib, on kantud suurmeeste Jakob Hurda ja Jaan Vahtra vaimust. 

 Asukoht 
Festival toimub Põlvas looduslikult kaunis ja inimlikult inspireerivas Intsikurmu metsapargis. Ürgne, tugeva energiaga peokoht taevasse kõrguvate puude all pakub silmale esteetilist ilu ja loomingulist lennukust. Tegemist on pikkade traditsioonidega peokohaga, millele Intsikurmu festival annab uue mõõtme ja hingamise. Esimesed eestlaste koori kooslaulmised toimusid metsapargis 1855. ja 1857. aastal. Ligi 23 hektaril laiutav looduslik ilu on looduskaitse all.

 Programm 
 Aasta  Esinejad 2017  Cigarettes After Sex (USA), Lucy Rose (UK), Holy Fuck (USA), Liima (DK/FI), Noah Kin (Soome), Throws (UK), Shipsea (Läti), MAMMÚT (Island), IIRIS, Vaiko Eplik ja Eliit, Erki Pärnoja: Efterglow, Frankie Animal, Metsakutsu, NOËP, 5LOOPS, Põhja Konn, Mauno Meesit Trio, Colors Of Today, Paul Oja, Progress, The Boondocks, Golden Parazyth (Leedu), Eddie & the Lovemakers (Rootsi), Karl Petti Band, Liisi Koikson Music, Els Himma, EiK, Holy Motors, Lepatriinu, Doktor Normal, TIKS, Estonian Funk Embassy, Hooligan Hamlet 2016  Agent Fresco (Island), Mooncake (Venemaa), The Sound Poets (Läti), Miljardid, Abandoned Elysium, Argo Vals Band, Reket, NOËP, Lexsoul Dancemachine, Mick Pedaja, Erki Pärnoja ja Hjemmelberget, Micucu, Ouuu, Me and My Drummer (Saksamaa), Zebra Island, Bokka (Poola), I Wear Experiment, Katea (Soome), Tommy Cash, Wolfred, Ans. Andur, Alise Joste (Läti), Ingrid Luukas 2015  Andres Roots ja Raul Terep, Bendik (Norra), Carnival Youth (Läti), Drummie ja Orav, Elephants from Neptune, Estrada Orchestra, Ewert and the Two Dragons, Faun Racket, Garbanotas Bosistas (Leedu), Hypnotic Brass Ensemble (Ameerika Ühendriigid), Innersound, Junk Riot, Kali Briis Band, Kreatiivmootor, Lewski, Liis Ring, Luxemburg, Mauno Meesit, Odd Hugo, Sten-Olle, Sus Dungo (Läti), Tartu Popi ja Rocki Instituut, The Werg, Tiks, Triana Park (Läti), Triophonix, Wilhelm 2014  Argo Vals Band, Odd Hugo, The Irrationals (Finland), Vaiko Eplik and Kristjan Randalu, Instrumenti (Läti), Super Hot Cosmos Blues Band, Eduardo Agni (Brasiilia), Chalice, Frankie Animal, Marten Kuningas, Sibyl Vane, Daniel Levi, Galvanic Elephants, Micucu, Liisi Koikson Band, Phlox, I Wear* Experiment, Sten-Olle, MiaMee, Tiit Kikas, Gorõ Lana, Oleg Pissarenko Band, Neon Noir 2013 Edmund Hõbe, Tenfold Rabbit, Kali Briis Band, Vaiko Eplik ja Eliit, Elephants From Neptune, Roomet Jakapi, Machineries of Joy, Wrupk Urei, Kosmofon, TNVVNÜM, Jakob Juhkam, Candy Empire, State of Zoe, Ajukaja & Mart Avi, Andreya Triana (Suurbritannia), Rajaleidja ja Mava, Black Russian (Rootsi), Fat Jon (Saksamaa), Jan Jelinek (Saksamaa), DJ: Püha Müristus, Photoindustries, Kersten Kõrge, Cadea, C.O.U.G.H., KLMN

 Välislingid 
 Festivali koduleht

Kategooria:Põlva
Kategooria:Eesti festivalid